text: Bombetrussel: - Pludselig forstod vi, at det var alvor 
  08 marts 2017 kl. 12.18
  Mathias fra 4. klasse var blandt de børn, der onsdag blev evakueret efter en bombetrussel imod hans skole. Her fortæller han, hvordan det var.
  Mathias Engell fra 4. klasse var et af de børn, som onsdag blev evakueret, da der blev indtelefoneret en bombetrussel til hans skole i Egtved.
  Pludselig gik det op for ham, at det altså var alvor denne gang, og så var der nogle, der begyndte at græde, og Mathias begyndte at tænke på sin far og mor og sin lillebror.
  - Jeg ryster stadigvæk lidt og er stadig chokeret, fortalte Mathias til TV SYD onsdag formiddag.
  Hør i videoen øverst i artiklen Mathias fortælle, hvordan det var, da alvoren gik på for ham og de andre børn.
  
  
  
  